ວັນທີ 19 ເມສາ 2021 ນີ້ ສະຫາຍ ພົນຕີ ປະສິດ ທ່ຽງທຳ ກໍາມະການຄະນະປະຈໍາພັກກະຊວງ ຫົວໜ້າກົມໃຫຍ່ເຕັກນິກກອງທັບພ້ອມດ້ວຍຄະນະ ໄດ້ລົງເຮັດວຽກສູນວິໄຈໝື້ສົ່ງ – ທ າ ດ ລ ະ ເ ບີ ດ, ຈາກນັ້ນກໍ່ໄດ້ຮັບຝັງການລາຍງານໜ້າທີ່ການເມືອງໂດຍຫຍໍ້ຈາກສະຫາຍ ພັນໂທ ຈັນເພັດ ວິໄລວອນ ຫົວໜ້າການທະຫານສູນວິໄຈໝື້ສົ່ງ- ທ າ ດ ລ ະ ເ ບີ ດ ໃນໄລຍະຜ່ານມາເຫັນໄດ້ວ່າ: ຄະນະພັກ-ຄະນະອຳນວຍການໄດ້ເອົາໃຈໃສ່ປະຕິບັດໜ້າທີ່ການເມືອງແລະວິຊາສະເພາະຂອງຕົນດ້ວຍຄວາມຮັບຜິດຊອບສູງໂດຍສະເພາະແມ່ນການປະຕິບັດຕາມກົດບຽບຂອງພັກ-ກົດໝາຍຂອງລັດ ກໍຄືຂໍ້ກໍານົດກົດລະບຽບຂອງກອງທັບຢ່າງເຂັ້ມງວດໂດຍປີ່ນອ້ອມ 4 ໜ້າທີ່ໃຫຍ່ 26 ແຜນງານທີຄະນະພັກກະຊວງປ້ອງກັຮປະເທດວາງອອກ, ໄດ້ສຸມໃສ່ສຶກສາອົບຮົມການເມືອງ-ນຳພາແນວຄິດໃຫ້ພະນັກງານ-ນັກຮົບມີຄຸນທາດການເມືອງໜັກແໜ້ນ,ມີແນວຄິດຄວາມອຸ່ນອຽນທຸ່ນທ່ຽງ ເຊື່ອໝັ້ນຕໍ່ການນໍາພາຂອງພັກ-ລັດ,ຫ້າວຫັນຕໍ່ໜ້າທີ່ວຽກງານວິຊາສະເພາະທີ່ໄດ້ຮັບການມອບໝາຍ ແລະພ້ອມກັນເຮັດສໍາເລັດຕາມແຜນການ.
.
ໃນໂອກາດທີ່ ສະຫາຍ ພົນຕີ ປະສິດ ທ່ຽງທຳ ໄດ້ລົງມາເຮັດວຽກແລະຢ້ຽມຢາມຢູ່ສູນດັ່ງກ່າວ,ສະຫາຍຍັງໄດ້ເນັ້ນໃຫ້ຄະນະພັກ-ຄະນະບັນຊາຕ້ອງຖືເອົາວຽກງານສືກສາອົບຮົມການເມືອງນໍາພາແນວຄິດສອດຫ້ອຍເຂົ້າທຸກຂົງເຂດວຽກງານລວມຂອງກົມກອງດ້ວຍຫຼາຍຮູບການຫຼາຍເນື້ອໃນໃຫ້ແຖດເໝາະກັບໜ້າທີ່ການເມືອງຂອງຕົນດ້ວຍຄວາມຮັບຜິດຊອບສູງ,ພ້ອມນັ້ນຍັງໄດ້ລົງໄປເບີ່ງສະຖານທີ່ເຮຶອນນອນຂອງພະນັກງານ-ນັກຮົບ, ເຮືອນຄົວລວມ,ແລະ ຂອບເຂດວິໄຈໝື້-ທ າ ດ ລ ະ ເ ບິ ດ ,ສາງເກັບຕົວຢ່າງ, ຫ້ອງທົດລອງຕື່ມອີກ.
ໂດຍ: ຄອນ ສາຍນ້ຳລີກ